Ирина Палеологина (ћерка Андроника II)
Ирина Палеологина (грчки: Ειρήνη Παλαιολογίνα; умрла после 1315) је била ванбрачна ћерка византијског цара Андроника II и супруга Јована II Дуке од Тесалије.

Биографија 
Ирина је припадала династији Палеолог. Описујући походе Каталинаца, Нићифор Григора је дао приказ стања у Тесалији почетком 14. века. Наводи да се на челу Тесалије налазио Јован Дука. Осликава га као неспособног и болешљивог младића. Према сведочењу византијског хроничара, брак између Јована и ванбрачне Андроникове кћери трајао је свега три године. Јован је прерано умро. У браку није било деце. До склапања брака дошло је највероватније 1315. године, три године пре смрти тесалског владара. Међутим, због помена Каталинаца може се претпоставити да је брак склопљен нешто раније, можда већ 1309. године. Манојло Фил је забележио да је Јован био у браку 9 месеци или 9 година.

Извори 
 Милош Цветковић; Ванбрачна деца царева династије Палеолог; Зборник радова византолошког института 42/2 (2012), 397-412

Умрли 1315.
Ирина